CELEX: 62009TN0159R(01)
Language: mt
Date: 2009-08-29 00:00:00
Title: Rettifika għall-avviż fil-Ġurnal Uffiċjali fil-kawża T-159/09 ( ĠU C 153, 4.7.2009, p. 44 )

29.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 205/52
            
         Rettifika għall-avviż fil-Ġurnal Uffiċjali fil-kawża T-159/09
   (
         Ġurnal Uffiċjali tal-Unjoni Ewropea C 153 tal-4 ta’ Lulju 2009, p. 44
      )
   2009/C 205/95
   L-avviż fil-ĠU fil-kawża T-159/09, Biofrescos vs Il Kummissjoni, għandu jinqara kif ġej:
   
      
         “Rikors ippreżentat fil-21 ta’ April 2009 — Biofrescos — Comércio de Produtos Alimentares, Lda vs Il-Kummissjoni tal-Komuniatjiet Ewropej
         (Kawża T-159/09)
         2009/C 193/67
         Lingwa tal-kawża: Il-Portugiż
         
            Partijiet
         
         
            Rikorrenti: Biofrescos — Comércio de Produtos Alimentares, Lda (Linda-a-Velha, il-Portugall) (rappreżentanti: A. Magalhães u Menezes, avukat)
         
            Konvenuta: Il-Kummissjoni tal-Komunitajiet Ewropej
         
            Talbiet tar-rikorrenti
         
         
                     —
                  
                  
                     tannulla d-Deċiżjoni tal-Kummissjoni C (2009) 72 finali tas-16 ta’ Jannar 2009, li tiċħad it-talba tar-rikorrenti għall-eżenzjoni mill-ħlas tad-dazji fuq l-importazzjoni, li jammontaw għal EUR 41 271,09, u li tordna l-irkupru tagħhom a posteriori.
                  
               
            Motivi u argumenti prinċipali
         
         Ir-rikorrenti importat, bejn Settembru tal-2003 u Frar tal-2005, diversi kunsinni ta’ gambli tal-friża mill-Indoneżja, li għalihom talbet l-eżenzjoni mill-ħlas ta’ dazji fuq l-importazzjoni skont l-Artikoli 220(2)(b), 236 u 239(1) tar-Regolament tal-Kunsill Nru 2913/92, tat-12 ta’ Ottubru 1992, li jwaqqaf il-Kodiċi Doganali tal-Komunità (1).
         Ir-rikorrenti ssostni li l-Kummissjoni kisret, minn tal-inqas, id-dispożizzjonijiet imsemmija, safejn: fl-ewwel lok, ma tatx deċiżjoni fir-rigward tal-argumenti kollha invokati mir-rikorrenti fit-talba tagħha għall-eżenzjoni mill-ħlas ta’ dazji fuq l-importazzjoni; fit-tieni lok, il-motivazzjoni kienet nieqsa, żbaljata u ma tinftiehemx; fit-tielet lok, interpretat b’mod żbaljat l-iżball tal-awtoritajiet Indoneżjani nfushom; u, fir-raba’ u l-aħħar lok, ippreżentat bħala provi ċerti fatti li fil-verità ma jeżistux u li fir-rigward tagħhom l-oneru tal-prova kellu jaqa’, suċċessivament, fuq l-awtoritajiet intervenjenti fil-kawża u mhux fuq ir-rikorrenti.
      
   
   
      (1)  ĠU L 97, p. 38.”